ईलम

**ईलम** (, सुमेरी: ) दक्षिण-पश्चिमी फ़ारस (वर्तमान ईरान) की समृद्ध सभ्यता और एक प्राचीन साम्राज्य था, जो वर्तमान ईरान के ख़ूज़स्तान प्रांत में केन्द्रित था। इसका काल ल. 3200 से 539 ई.पू. रहा था। इस प्राचीन सभ्यता का वर्णन इसकी समकालीन सभ्यताओं जैसे मेसोपोटामिया के अश्शूरी तथा सुमेरी स्रोतों में मिलता है।

## इतिहास

यह साम्राज्य न तो आर्य था और न ही सामी, इसकी भाषा को भी ग़ैर-समूह की भाषा माना गया है। छठी शताब्दी ई.पू. के मध्य में जब पहली बार फ़ारस की संपूर्ण सत्ता पर आर्य मूल के हख़ामनी साम्राज्य (जिसे फ़ारसी साम्राज्य भी कहते हैं) का शासन हुआ तो **ईलमी भाषा** को भी राजकीय भाषा बनाया गया। बिसितुन के शिलालेख (480 ई.पू.) में इस भाषा में भी उत्कीर्ण लेख मिलते हैं।

### ईलम सभ्यता का काल विभाजन

ईलम सभ्यता के इतिहास का मुख्यतः चार भागों मे विभक्त किया गया हैं-
#आद्य ईलम युग :- ल. 3200 से 2700 ई.पू.
#पूर्व ईलम युग :- ल. 2700 से 1500 ई.पू.
#मध्य ईलम युग :- ल. 1500 से 1100 ई.पू.
#नव ईलम युग :- ल. 1100 से 539 ई.पू.

### सिंधु-सरस्वती सभ्यता से संबंध और व्यापार

कई पुरातात्विक खोजों से पता चलता है कि ईलम सभ्यता द्वारा अफ्रीका और एशिया के तटों पर समुद्री व्यापार कई सहस्राब्दी पहले शुरू हुआ था। सिंधु घाटी सभ्यता और मेसोपोटामिया और ईलम शहरों के बीच व्यापार का अनुमान सिंधु कलाकृतियों की कई खोजों से लगाया जा सकता है, ख़ासकर **सुसा** की खुदाई में। शंख से बनी विभिन्न वस्तुएँ जो सिन्धु तट की विशेषता हैं, विशेष रूप से ट्रुबिनेला पाइरम और फ़ासिओलारिया ट्रैपेज़ियम, लगभग 2500–2000 ई.पू. के मेसोपोटामिया और सुसा के पुरातात्विक स्थलों में पाई गई हैं। सिंधु के कारेलियन मोती खुदाई के दौरान सुसा में पाए गए थे। विशेष रूप से, सफ़ेद रङ्ग में नक़्क़ाशीदार डिज़ाइन वाले कार्नेलियन मोती सम्भवतः सिन्धु घाटी से आयात किए गए थे, और हड़प्पावासियों द्वारा विकसित एसिड-नक़्क़ाशी की तक़नीक़ के अनुसार बनाए गए थे।

ऐसा प्रतीत होता है कि 1900 ई.पू. के पश्चात् सिन्धु घाटी सभ्यता के लुप्त होने के साथ ही व्यापार भी कम हो गया था।


File:Indus round seal with impression Elongated buffalo with Harappan scrpit imported to Susa in 2600-1700 BCE LOUVRE Sb5614.jpg|छाप सहित सिन्धु गोल सील। हड़प्पा प्रतीक वाला लम्बा भैंसा 2600-1700 ई.पू. में सुसा में पाया गया था।
File:Indus carnelian beads with white design imported to Susa in 2600-1700 BCE LOUVRE Sb 13099.jpg|सिन्धु कार्नेलियन सफेद डिज़ाइन वाले मोती, एसिड से सफेद रंग में उकेरे गए, 2600-1700 ई.पू. में सुसा में पाया गया था।
File:Indus bracelet made of Fasciolaria Trapezium or Xandus Pyrum imported to Susa in 2600-1700 BCE LOUVRE Sb14473.jpg|*फ़ासिओलारिया ट्रैपेज़ियम* या *टर्बिनेला पाइरम* से बना सिंधु कंगन 2600-1700 ई.पू. में सुसा में पाया गया था।
File:Indus Valley Civilization weight excavated in Susa. Louvre Museum Sb 17774.jpg|जैस्पर से बना सिंधु घाटी सभ्यता का वजन (बाट), 12वीं शताब्दी ई.पू. का खुदाई मे पाया गया।


### प्राचीन भारत से संबंध

प्राचीन हिन्दू ग्रंथों में **सुशा** का वर्णन हैं, जिस नाम से इसकी (ईलम) राजधानी थी, यद्यपि यह वही प्रदेश रहा होगा यह सत्यापित नहीं हो पाया है। एक और मत के अनुसार राजा ययाति के वंश में उत्पन्न *चक्रवर्ती राजा एलिन* द्वारा यह सभ्यता बसाई गई थी, एलिन राजा दुष्यंत के पिता थे व चक्रवर्ती सम्राट भरत के पितामह थे।
किन्तु एक अन्य मत के अनुसार एलम राज्य का सम्बन्ध *राजा एल* से होना अधिक प्रासङ्गिक है। उनका नाम एल पुरूरवा भी है। जो इला के पुत्र थे व चन्द्रवंश के संस्थापको में एक थे।

## इन्हें भी देखें
* फ़ारस
* फ़ारसी साम्राज्य
* मीदि साम्राज्य
* मित्तानी साम्राज्य
* ईरान का इतिहास
* प्राचीन भारत का इतिहास
* प्राचीन मिस्र का इतिहास
* मेसोपोटामिया का इतिहास
* विश्व का इतिहास

## सन्दर्भ

### सन्दर्भ ग्रन्थ

## बाहरी कड़ियाँ

श्रेणी:मेसोपेटामिया का इतिहास
श्रेणी:फ़ारस का इतिहास
श्रेणी:ईरान का इतिहास
श्रेणी:सभ्यता
श्रेणी:विश्व का इतिहास